Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 30. Statuta Općine Brestovac (Službeni glasnik Općine Brestovac broj i 3/2021) , Općinsko vijeće Općine Brestovac na svojoj 16. sjednici održanoj dana 15.12.2023. donijelo je

O d l u k u

o davanju na korištenje nekretnine u vlasništvu Općine Brestovac

Članak 1.

Općina Brestovac zemljišnoknjižni je samovlasnik u 1/1 dijela nekretnine koja se nalazi u k.o. Brestovac, upisane u zk.ul.br. 159 i to kč.br. 556 površine 648 m² na kojoj se nalazi stambena zgrada s kućnim brojem 74,ulica Stari Brestovac.

Članak 2.

Općina Brestovac daje bez obveze plaćanja najamnine, nekretninu opisane u prethodnom članku ove Odluke na višegodišnje korištenje u trajanju od pet (5) godina od trenutka sklapanja Ugovora o davanju na višegodišnje korištenje nekretnine u vlasništvu Općine Brestovac (u daljnjem tekstu: Ugovor), Ani Orlović (OIB 31919871518) iz Starog Grabovca,Stari Grabovac 70,Novska sa privremenim boravištem u Brestovcu (u daljnjem tekstu: korisnica).

Članak 3.

Nekretnina iz članka 1.ove odluke koristit će se isključivo za stanovanje i to korisnica i njena maloljetna djeca:Dorotea,Marija,Luka i Ante.

Korisnica je dužna brinuti se o nekretnini pažnjom dobrog gospodara i održavati je uporabljivom za stanovanje, te na vrijeme plaćati sve režijske troškove koji terete nekretninu opisanu u članku 1. ove Odluke, kao što su troškovi električne energije, vode, plina, grijanja, telefona, odvoz smeća i dr.

Članak 4.

Korisnica će snositi troškove sitnih popravaka obiteljske kuće izazvanih redovitom upotrebom, kao i troškove same upotrebe. Sva nastala oštećenja koja skrivi korisnica ili treće osobe koje su pozvali u obiteljsku kuću, padaju na teret korisnici, te ih je dužna bez odgode otkloniti o svom trošku.

Članak 5.

Ovlašćuje se Općinski načelnik za sklapanje Ugovora o davanju na višegodišnje korištenje nekretnine u vlasništvu Općine Brestovac, a kojim će se detaljnije propisati prava i obveze ugovornih strana, te koji će Općina Brestovac moći raskinuti u svako doba sa rokom iseljenja ne dužim od 30 dana.

Članak 6.

Provedba ove odluke povjerava se Jedinstvenom upravnom odjelu Općine Brestovac.

Članak 7.

Ova odluka stupa na snagu danom donošenja.

OPĆINSKO VIJEĆE OPĆINE BRESTOVAC

KLASA: 370-01/23-01/03

URBROJ:2177/02-01-23-1

Brestovac,15.12.2023.

 PREDSJEDNIK OPĆINSKOG VIJEĆA

 Tomo Vrhovac